ছাত্র সংসদ নির্বাচন প্রক্রিয়া চলার মাঝে বহিরাগত বিতর্কে সরগরম কলকাতা বিশ্ববিদ্যালয়। নির্বাচন প্রক্রিয়ার মাঝেই আজ বিশ্ববিদ্যালয়ে আসেন TMCP নেত্রী জয়া দত্ত। তাঁর সঙ্গে একাধিক TMCP নেতা নেত্রী ছিলেন বলে অভিযোগ। দীর্ঘক্ষণ তাঁরা উপাচার্যের সঙ্গে কথাও বলেন। নির্বাচন প্রক্রিয়া চলাকালীন বিশ্ববিদ্যালয়ে বহিরাগতদের প্রবেশে বিতর্ক দানা বেঁধেছে। ক্যাম্পাসের ভিতরেই ধুন্ধুমার। যুযুধান তৃণমূলের দুই গোষ্ঠী। উত্তপ্ত কলকাতা বিশ্ববিদ্যালয়ের কলেজ স্ট্রিট ক্যাম্পাস।
 ওয়েব ডেস্ক : ছাত্র সংসদ নির্বাচন প্রক্রিয়া চলার মাঝে বহিরাগত বিতর্কে সরগরম কলকাতা বিশ্ববিদ্যালয়। নির্বাচন প্রক্রিয়ার মাঝেই আজ বিশ্ববিদ্যালয়ে আসেন TMCP নেত্রী জয়া দত্ত। তাঁর সঙ্গে একাধিক TMCP নেতা নেত্রী ছিলেন বলে অভিযোগ। দীর্ঘক্ষণ তাঁরা উপাচার্যের সঙ্গে কথাও বলেন। নির্বাচন প্রক্রিয়া চলাকালীন বিশ্ববিদ্যালয়ে বহিরাগতদের প্রবেশে বিতর্ক দানা বেঁধেছে। ক্যাম্পাসের ভিতরেই ধুন্ধুমার। যুযুধান তৃণমূলের দুই গোষ্ঠী। উত্তপ্ত কলকাতা বিশ্ববিদ্যালয়ের কলেজ স্ট্রিট ক্যাম্পাস। ঘটনার সূত্রপাত আজ দুপুর। আজ ছিল ছাত্র সংসদ নির্বাচনের প্রার্থী তালিকার প্রকাশের দিন।  আচমকাই সদলবলে ক্যাম্পাসে ঢুকে পড়েন TMCP রাজ্য সভানেত্রী জয়া দত্ত। সঙ্গে একদল শাগরেদ। যারা কেউই বিশ্ববিদ্যালয়ের ছাত্র-ছাত্রী নন। সটান ভিসির ঘরে ঢুকে পড়েন তাঁরা। বিশ্ববিদ্যালয়ে TMCP রাজ্য সভানেত্রী কেন? জয়ার দাবি, নির্বাচন সুষ্ঠ করার স্বার্থেই তাঁর বিশ্ববিদ্যালয়ে আসা। TMCP রাজ্য সভানেত্রী এভাবে ক্যাম্পাসে ঢুকে পড়ায় কিছুটা অস্বস্তিতে পড়ে যান উপাচার্যও। জয়া বিশ্ববিদ্যালয় চত্বর ছাড়তেই শুরু হয়ে যায় ধুন্ধুমার। হাতাহাতিতে জড়িয়ে পড়ে তৃণমূলেরই দুই গোষ্ঠী। বেধড়ক মারধর শুরু হয়। গুরুতর আহত হন এক ছাত্র। আঘাত লাগে আরও কয়েকজনের। সাম্প্রতিককালে নজিরবিহীনকাণ্ডে হতবাক বিশ্ববিদ্যালয় কর্তৃপক্ষও। গোটা বিষয়টি নিয়ে পুলিসের দ্বারস্থ হচ্ছে বিশ্ববিদ্যালয়।  নির্বাচন প্রক্রিয়া শেষ না হওয়া পর্যন্ত ক্যাম্পাসে কড়া পুলিসি নিরাপত্তার আবেদন জানানো হয়েছে।